CELEX: 62020TB0454
Language: sk
Date: 2021-11-22 00:00:00
Title: Vec T-454/20: Uznesenie Všeobecného súdu z 22. novembra 2021 – Garment Manufacturers Association in Cambodia/Komisia („Žaloba o neplatnosť – Spoločná obchodná politika – Všeobecný systém preferenčných colných sadzieb zavedený nariadením (EÚ) č. 978/2012 – Dočasné zrušenie obchodných preferencií uplatniteľných na určité výrobky pôvodom z Kambodže z dôvodu vážnych a systematických porušovaní ľudských práv – Neexistencia priamej dotknutosti – Neexistencia osobnej dotknutosti – Neprípustnosť“)

24.1.2022   
            
            
               SK
            
            
               Úradný vestník Európskej únie
            
            
               C 37/31
            
         
      Uznesenie Všeobecného súdu z 22. novembra 2021 – Garment Manufacturers Association in Cambodia/Komisia
      (Vec T-454/20) (1)
      
      („Žaloba o neplatnosť - Spoločná obchodná politika - Všeobecný systém preferenčných colných sadzieb zavedený nariadením (EÚ) č. 978/2012 - Dočasné zrušenie obchodných preferencií uplatniteľných na určité výrobky pôvodom z Kambodže z dôvodu vážnych a systematických porušovaní ľudských práv - Neexistencia priamej dotknutosti - Neexistencia osobnej dotknutosti - Neprípustnosť“)
      (2022/C 37/42)
      Jazyk konania: angličtina
      
         Účastníci konania
      
      
         Žalobkyňa: Garment Manufacturers Association in Cambodia (Phnom Penh, Kambodža) (v zastúpení: C. Borelli, S. Monti a C. Ziegler, advokáti)
      
         Žalovaná: Európska komisia (v zastúpení: A. Biolan a E. Schmidt, splnomocnení zástupcovia)
      
         Predmet veci
      
      Žaloba podaná na základe článku 263 ZFEÚ, ktorej predmetom je návrh na čiastočné zrušenie delegovaného nariadenia Komisie (EÚ) 2020/550 z 12. februára 2020, ktorým sa menia prílohy II a IV k nariadeniu Európskeho parlamentu a Rady (EÚ) č. 978/2012, pokiaľ ide o dočasné zrušenie opatrení uvedených v článku 1 ods. 2 nariadenia (EÚ) č. 978/2012 vo vzťahu k určitým výrobkom s pôvodom v Kambodžskom kráľovstve (Ú. v. EÚ L 127, 2020, s. 1)
      
         Výrok rozsudku
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Garment Manufacturers Association in Cambodia je povinná nahradiť trovy konania.
               
            
         (1)  Ú. v. EÚ C 287, 31.8.2020.